Lee Shau-kee

Lee Shau-kee GBM ( Chinese ; 20 ga Fabrairu 1928 - 17 Maris 2025) hamshakin ɗan kasuwa ne a Hong Kong, mai saka hannun jari kuma mai taimakon jama'a.  Ya kasance hamshakin mai gidaje kuma mai rinjayen mallakar Henderson Land Development, wani kamfani mai mallakar kadarori, otal-otal, gidajen cin abinci da ayyukan intanet a Hong Kong da sauran ƙasashe. A shekarar 2019, yana da shekaru 91, Lee ya sauka daga mukamin shugaban kamfanin kuma manajan darakta, inda ya zaɓi 'ya'yansa biyu, Peter da Martin Lee. Ya ci gaba da riƙe muƙamin babban darakta. 

Bloomberg Billionaires Index ta kiyasta dukiyarsa ta kai dala $23.2. biliyan a lokacin mutuwarsa, wanda hakan ya sanya shi mutum na biyu mafi arziki a Hong Kong (bayan Li Ka-shing ), kuma na 89 a cikin masu arziki a duniya.  Kafin mika mulki ga Hong Kong a shekarar 1997, shi ne mutum na huɗu mafi arziki a duniya. 

 Taimakon jama'a 
Lee yana ɗaya daga cikin manyan masu tallafawa Makarantar Koyon Kirkire-kirkire ta HKICC Lee Shau Kee, inda ya ba da gudummawar sama da dala miliyan HK20 ta hanyar Gidauniyar Lee Shau Kee.

A shekarar 2007, ya bayar da gudummawar dala miliyan HK $500 ga Jami'ar Hong Kong  da kuma dala miliyan HK $400 ga Jami'ar Kimiyya da Fasaha ta Hong Kong . 

 Rayuwar mutum da mutuwa 
Lee yana da 'ya'ya biyar, ciki har da babban ɗansa Peter Lee Ka-kit da ƙaramin ɗansa Martin Lee Ka-shing, da kuma jikoki takwas.  

Lee ya mutu a daren 17 ga Maris 2025, yana da shekaru 97. 

 Duba kuma 

Rukuni:Mutuwan 2025
Rukuni:Haifaffun 1928
MANAZARTA